
Ehitusloa väljastamine
või väljastamisest keeldumine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekus Tormi tn 16 kinnistu omanikult ehitusloa taotlus aiamaja laiendamiseks koos  kooskõlastatud ehitusprojekti ja riigilõivu maksekorraldustega.
Ehitusprojekti seletuskirja tuleohutuse peatükis on kirjas, et „ välistulekustutus saadakse vastavalt AÜ Adonis ja Salvia üldplaneeringu tuletõrje veehoidlast“

Majandus- ja kommunikatsiooniministri 25.09.2010. a määruse nr 67 „Nõuded ehitusprojektile“ §i 25 lõike 1 punkti 5 kohaselt ehitusloa taotlemisel esitatakse ehitusprojekti tuleohutuse osas koos muude nõutud andmetega vähemalt asendiplaan ja situatsiooniskeem koos nii projekteeritavate kui ka tuleohutust mõjutavate olemasolevate ehitiste, üldkasutatavate teede ja tuletõrje veevõtukohtade äranäitamisega. 

Tormi tn 16 aiamaja püstitamise ehitusprojektis on lisatud situatsiooniskeem, millel tuletõrje veevõtukoht on märkimata. 

Tormi tn 16 kinnistu vastavalt Narva Linnavalitsuse 30.07.1999 korraldusele nr 1830-k „AÜ Adonis ja Salvia piiride ja pindala kinnitamine“ kuulub täpsustatud AÜ Adonis ja Salvia üldpindala koosseisu.

Ehitusloa menetluse käigus selgus, et AÜ Adonis ja Salvia territooriumil on kohti, kuhu võiks planeerida nõutud tuletõrje veevõttu, kuid puudub tuletõrje veevõtukoha korraldamise projekt.

AÜ Adonis ja Salvia on asutatud eelmise sajandi 80-ndate aastate alguses, umbes 30 aasta jooksul on AÜ Adonis ja Salvia territooriumil ehitatud ja kasutatud nii aiamaju kui ka teisi majandusehitisi.    

Geodeesia ja maakorralduse osakonna andmetel AÜ Adonis ja Salvia  territooriumil on 248 aiandusmaatükki. Aiandusühistu avaldus teede ja üldmaa erastamiseks on esitatud. Kuid tänaseks AÜ Adonis ja Salvia üldmaa ja teed on erastamata ning Narva Linnavalitsuse 30.07.1999 korraldusega nr 1830-k määratud teed ja üldmaa on reformimata riigimaa.

Tulenevalt ülaltoodust võib Tormi tn 16 aiamaja laiendamise ehitusprojekti hinnata kui mittevastavaks praegu kehtivatele majandus- ja kommunikatsiooniministri määruse nr 67 § 25 lõike 1 punkti 5 nõuetele ning ehitusseaduse § 24 lõike 1 punkti 1 alusel keelduda ehitusloa väljastamisest. Tormi tn 16 aiamaja laiendamise ehitusprojekti raames tuletõrje veevõtukoha puudumise probleemi lahendada ei ole võimalik, kuna tuletõrje veevõtukoha projekteerimine ja ehitamine AÜ Adonis ja Salvia territooriumil ei ole Tormi tn 16 kinnistu omaniku kohustus.

Kuna antud küsimus ei ole üheselt võetav, siis kasutades kaalutlusõigust tuleb valida kahest otsusest (ehituslubade andmine ja ehituslubade andmisest keeldumine) üks.
2.    ÕIGUSLIKUD ALUSED

2.1. Kohaliku omavalitsuse korralduse seaduse § 30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.3. Narva linna ehitusmääruse § 24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

Väljastada ehitusluba Tormi tn 16 kinnistule aiamaja laiendamiseks.

3. ALTERNATIIVOTSUS

Keelduda ehitusloa väljastamisest Tormi tn 16 kinnistule aiamaja laiendamiseks.

                                                                    4. RAKENDUSSÄTTED

4.1. Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

